recursal/SuperWikiNEXT-32B huggingface dataset:
Ledningvev i et blad
**Ledningvev** eller **karvev** er en type vev hos planter som tillater transport av vann og næringsstoffer i stengelen på plantene. Det finnes to former for ledningvev, silvev som leder vann fra rota og opp til bladene, og vedvev som leder næringstoffer rundt i planten og ned mot roten. Ledningvev er bare utviklet hos mer avanserte landplanter, de såkalte karplantene, og de harde vedrørene finnes bare hos frøplanter. Moser mangler ledningvev og kan følgelig aldri vokse seg så store som karplantene.

For uten å lede vann og næringsstoffer i planter bidrar ledningvevet med strukturell styrke, og tillater dem å vokse høyere enn bare noen få centimeter som mose.

Referanser
----------

1. ↑  Muhammad, A.F. (1982). «Vessel Structure of *Gnetum* and the Origin of Angiosperms». *American Journal of Botany*. 69 (6): 1004–21. doi:10.2307/2442898.
2. ↑  Campbell, Neil A. (2002). *Biology* (6th ed. utg.). Benjamin Cummings. ISBN 978-0805366242. CS1-vedlikehold: Ekstra tekst (link)

|  |  |
| --- | --- |
| Oppslagsverk/autoritetsdata | Encyclopædia Britannica **·** Brockhaus Enzyklopädie **·** GND
 |
***Oplitoxyonyx*** er en slekt av små, runde, mer eller mindre skjellkledte snutebiller.

Utseende
--------

Små (ofte 2 – 3 mm), sterkt hvelvede, ofte nærmest kulerunde biller. Kroppen, særlig undersiden, er høyt hvelvet. Grunnfargen er mørkebrun eller svart, men denne er ofte nesten helt dekket av lyse skjell, særlig på undersiden. De mangler påfallende, oppstående hår. Hodet er temmelig lite, fasettøynene er store, men flate, snuten er lang, slank og krum. Normalt peker denne nedover eller bakover, og den kan foldes inn i en fure mellom framhoftene. Antennene er knebøyde, ganske slanke med en markert kølle, og sitter festet på snuten i den ytre halvdelen. Brystskjoldet (pronotum) er mye smalere enn dekkvingene, fremst med en markert "krage", sidene er rundede. Det har ofte et par lave knøler på sidene og er sterkt punktert, men punkteringen er ofte mer eller mindre dekket av lyse skjell. Dekkvingene har markerte skuldre og tydelige punktrekker. Overflaten er gjerne ujevn med lave knøler eller grunne fordypninger. På sidene er dekkvingene bøyd ned slik at de dekker deler av dyrets sider. Beina er forholdsvis korte, og kan foldes tett inntil kroppen.

Levevis
-------

Småsnutebillene lever for det meste på ulike slags urter og småbusker. Larvene utvikler seg vanligvis i modnende frø i belger, frøkapsler eller lignende, eller i blomster. 
Om småsnutebillene blir forstyrret, folder de beina og snuten inntil kroppen og lar seg falle til bakken. De er da vanskelige å skille fra små frø eller sandkorn.

Utbredelse
----------

Gruppen lever i Afrika inkludert Madagaskar.

Systematisk inndeling
---------------------

**Treliste**
* Ordenen biller, Coleoptera Linnaeus, 1758
	+ Underordenen Polyphaga Emery, 1886
		- Gruppen (infraorden) Cucujiformia Lameere, 1938
			* Overfamilien snutebiller, Curculionoidea Latreille, 1802
				+ Familien snutebiller, Curculionidae Latreille, 1802
					- Underfamilien **småsnutebiller, Ceutorhynchinae** Gistel, 1856
						* Stammen Lioxyonychini Colonelli, 1984
							+ Slekten ***Oplitoxyonyx*** Colonelli, 1984 - 4 arter
								- *Oplitoxyonyx boviei* Colonnelli, 1984
								- *Oplitoxyonyx miles* Colonnelli, 1984
								- *Oplitoxyonyx stigma* Colonnelli, 1998
								- *Oplitoxyonyx tuberculatus* Colonnelli, 1984

Referanser
----------

1. ↑  «Artsdatabankens artsopplysninger». Artsdatabanken. 16. oktober 2020. Besøkt 16. oktober 2020.

Litteratur
----------

Eksterne lenker
---------------

* *Artikkelen er ikke koblet til Wikidata*
**Kishon** (hebraisk: נחל הקישון – *Nachal HaKishon*; arabisk: نهر المقطع – *Nahr el-Mokatta*; i den norske bibeloversettelsen: *Kisjon-bekken*) er en elv i Israel som flyter ut i Middelhavet ved byen Haifa.

Elveløp
-------

Kishon er om lag 70 kilometer lang, og har sin kilde ved Gilboafjellet øst i Israel. Den flyter i en vest-nordvestlig retning gjennom Jisreeldalen, og munner ut i Haifabukta. Nedbørfeltet på 1 110 km² omfatter mye av Jisreeldalen og det vestlige Galilea, samt deler av Karmelberget.

Historie
--------

Kishon er nevnt to ganger i Bibelen. Første kongebok 18:40 nevner henrettelsene av Baals profeter etter ordre fra Elia, og i Dommernes bok 5:21 vasker Kishon bort den kanaaneiske hæren.

Etter slutten av første verdenskrig var det en økning i tallet på jødiske kolonister i Palestina under den tredje aliyah. De som kom til Haifa ble holdt i karantene i teltleirer ved munningen av Kishon. Mange ble infisert med malaria, som området var beryktet for. Under Det britiske mandatet ble området rundt munningen industriområde i Haifa, med et energiverk, jernbaneverksted og et oljeraffineri for Iraq Petroleum Company.

Forurensing
-----------

Kishon har vært alvorlig forurenset i nyere historie. På det verste var elva surere enn Coca-Cola, og tilstanden var så alvorlig at ingen livsformer overhodet kunne overleve. I det nye årtusen har israelske myndigheter satt i gang en storstilt rehabilitering av elva, og livet begynner nå å vende tilbake.

Referanser
----------

1. ↑  *Navn i Bibelen*. [Oslo]: Det Norske bibelselskap. 1983. s. 186.
2. ↑  «Kishon River: From poison to pristine». *Israel21c* **(engelsk)**. Besøkt 17. mars 2018.

Eksterne lenker
---------------

* (en) Kishon River – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** LCCN **·** GeoNames
 |
**De seks verdensaldre** er en periodisering av verdenshistorien som var utbredt i den kristne kulturkretsen i middelalderen og tidlig moderne tid, før den gikk av bruk i løpet av opplysningstiden. Den første som skrev om de seks verdensaldre med autoritet, var kirkefaderen Augustin omkring 400. Skjærepunktene i periodiseringen er hentet fra Bibelen.

Periodiseringen opererer med syv aldre med utgangspunkt i den bibelske skapelsesberetningen og ukens syv dager, hvor den syvende alder svarer til hviledagen, dvs. den evige hvilen etter dommedag. Derfor snakkes det normalt om de seks verdensaldre, da den syvende alder ikke vedrører den skapte «verden» i kristen forståelse.

Oppdelingen i de seks verdensaldre ble i Danmark brukt så sent som 1768–1772 av Ove Høegh-Guldberg i hans *Verdens Historie*.

Teorien
-------

I Augustins *De catechizandis rudibus* fra omkring 400 fortalte han at det er seks verdensaldre. Det var ikke første gang at noen nevnte de seks verdensaldre, men Augustin var den første som uttalte seg om dem med autoritet.

Teoriens opprinnelse skal finnes i 2 Pet 3,8:

*Dette ene må dere ikke glemme mine kjære, at for Herren er én dag som tusen år, og tusen år som én dag.*

Det ble tolket på den måten at menneskeheten skulle gjennomleve seks perioder, hver på 1000 år. Deretter ville den syvende være evigheten på den andre siden av dommedagen.

Blant kristne lærde var det generelt enighet om at det var mulig å bestemme menneskehetens alder ved å begynne med Adam og sammenfatte de bibelske opplysningene om levetider og familieforhold. Alminneligvis kom man frem til at menneskeheten nå befant seg i den sjette og siste verdensalder og den syvende var nært forestående.

Før Augustin hadde andre kristne teologer kommet frem til at den sjette verdensalder ville slutte i 500. Den romerske teologen Hippolyt (døde i 235) skrev at nøyaktige studier avslørte at Paktens arks mål lagt sammen var 5½ alen, noe som betydde 5 500 år. Ettersom Jesus var blitt født i "den sjette time", eller halvveis gjennom en dag (eller 500 år inne i en alder), og ettersom fem kongedømmer (5 000 år) allerede var falt ifølge Johannes' åpenbaring, måtte det ha gått 5 500 år mellom Adams skapelse og Jesu fødsel. Dermed ville dommedag komme 500 år etter Jesu' fødsel.

De seks verdensaldre
--------------------

Oppdelingen av verdenshistorien hos Augustin så slik ut:

1. **Den første alder**: Fra Adam til syndfloden i Noahs dager.
2. **Den andre alder**: Fra syndfloden til Abraham.
3. **Den tredje alder**: Fra Abraham til kong David.
4. **Den fjerde alder**: Fra kong David til det babylonske fangenskap.
5. **Den femte alder**: Fra det babylonske fangenskap til Jesu fødsel.
6. **Den sjette alder**: Fra Jesu fødsel til dommedag.

Se også
-------

* De fire verdensmonarkier

|  |  |
| --- | --- |
| Oppslagsverk/autoritetsdata | BBC Things
 |
**Adrián Solano** (født 21. oktober 1994) er en venezuelansk langrennsløper.

Solano hadde aldri deltatt i noen internasjonale konkurranser før han reiste til Ski-VM 2017 i Lahtis. Han måtte mellomlande i Paris, og han ble der stanset av sikkerhetspersonalet på flyplassen. Da han oppga at han skulle delta i Ski-VM ble dette funnet så usannsynlig for sikkerhetspersonalet at de fattet mistanke om at han enten smuglet narkotika eller måtte være terrorist. Han ble da satt i arrest i fem døgn før han ble returnert til Venezuela. Da saken kom arrangøren for øre startet noen en innsamlingsaksjon for å få kjøpt ny flybillett til Solano slik at han likevel kunne delta i mesterskapet.

Ettersom Solano ikke hadde gått noen FIS-renn måtte han kvalifisere seg for konkurransene. Etter flere fall og en brukket stav fant han det best å bryte etter en runde av kvalifiseringsløpet.

Referanser
----------

1. ↑  VM-trøbbelet fortsatte for Venezuelas ulykkesfugl – måtte bryte VG

Eksterne lenker
---------------

* (en) Adrián Solano – FIS (langrenn) Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** GND
 |
***Catching Features*** er et orienteringsvideospill laget av Greg Walker. Dette er et prosjekt han har jobbet med på sin egen fritid i flere år. Til vanlig jobber han i et spillutviklingsfirma Pandemic Studios i Los Angeles.

CF er et videospill som dreier seg om orientering. Man løper gjennom et tredimensjonalt terreng (skog, park, by eller hva som helst) med kart og kompass, og man skal gjennomføre en orienteringsløype akkurat som i virkelig orientering. Det fysiske aspektet mangler, men de o-tekniske utfordringene er i til stede. Man må ta raske avgjørelser, ta ut veivalg, grovorientere, finorientere, og hele tiden prøve å finne den beste traseen i terrenget, både om dagen og om natta (nattorientering er med).

Det er også mulig å delta i online orienteringskonkurranser på Internett. Hver konkurranse er åpen i et gitt tidsrom og i dette tidsrommet kan man når som helst delta. Når konkurranseperioden er over, går seieren til den som har best tid. Man kan løpe så mange ganger man vil, men det er kun første forsøk som teller. Etter løpet kan man i et intuitivt system sammenlikne veivalg og strekktider med de andre løperne, og du kan se løpet i reprise med «GPS». Hvis man vil kan man legge ut egne kart og konkurranser. Alle som deltar i online-konkurranser havner på rankinglista på spillets hjemmeside. Fra tid til annen kan man også delta i spesielle turneringer med premier. I fjor ble Orienteering Today Catching Features World Series 2006 arrangert, sponset av kjente aktører som Vavrys og Moscompass.

Induviduelle løyper spilles med intervall- eller fellesstart mot virtuelle motstandere. Etter hver løype får du poeng basert på de andre løperne den dagen. Når du får nok poeng åpnes ny løyper.

Siden starten har CF blitt levert med en kart-editor som man kan lage sine egne kart med. Det følger også med en kartgenerator («randomizer») som kan spytte ut nye kart i det uendelige. Men disse kartene er ikke er spesielt realistiske eller varierte. Men med den siste store CF-oppdateringen som ble sluppet den 13. oktober 2006 fulgte det med et nytt program som svært enkelt lar deg importere et hvilket som helst orienteringskart i OCAD-format og konvertere det til et terreng som kan brukes i spillet. Dette har gjort at det nå florerer av høyst varierte og interessante kart i online-konkurransene. I tillegg bringer dette med seg til nå uante muligheter for tredimensjonal visualisering av orienteringskart.

Et løp varer typisk i 5-10 min, og det finnes både kortere og lengre varianter. Sekundene i CF tikker av gårde mye fortere enn i den virkelige verden. Dette er for at kilometertidene skal bli noenlunde realistiske. Løpshastigheten er nemlig ganske mye høyere i CF enn i virkeligheten. På denne måten sikres det at vanskelighetsgraden ikke blir for lav.

Eksterne lenker
---------------

* Catching Features
* Norges Orienteringsforbund
* World of O

Portal: Videospill
**Norsk Elektroteknisk Komite** (**NEK**) har siden etableringen i 1912 forsynt det norske markedet med nasjonale, europeiske og internasjonale elektrotekniske standarder i tråd med teknologisk og markedsmessig utvikling.

NEK er en selvstendig og nøytral organisasjon, og er det norske medlemsorgan i International Electrotechnical Commission (IEC) og European Committee for Electrotechnical Standardization (CENELEC).

NEK har som formål å arbeide for standardisering på det elektrotekniske området og er ansvarlig for utarbeidelse og godkjenning av Norske Elektrotekniske Normer. NEKs overordnede mål er å sikre at Norske Elektrotekniske standarder fullt ut dekker næringslivets, elforsyningens og den offentlige og private sektors behov for standarder med krav til sikkerhet, funksjon og miljø. NEK utgjør, sammen med Standard Norge og Nasjonal kommunikasjonsmyndighet, standardiseringen i Norge.

Det er bare som medlem av NEKs komiteer at norske representanter, deriblant forskriftsmyndigheter, kan delta i det viktige internasjonale komitearbeidet. I mer enn 140 normkomiteer gjør flere enn 700 aktive nasjonale eksperter en viktig innsats på vegne av sine respektive virksomheter og organisasjoner innen nasjonalt og internasjonalt standardiseringsarbeid. Deltakelse i NEKs komiteer gir medlemmene en unik posisjon for direkte påvirkning av fremtidige standarder og derved også forskriftene.

Referanser
----------

1. 1 2  .

Eksterne lenker
---------------

* (no) Offisielt nettsted Rediger på Wikidata
* (no) Norsk Elektroteknisk Komite på Twitter Rediger på Wikidata

* (no) Norsk Elektroteknisk Komite på Facebook Rediger på Wikidata

* (no) Norsk Elektroteknisk Komite på Instagram Rediger på Wikidata

* (no) Norsk Elektroteknisk Komite på LinkedIn Rediger på Wikidata

* (no) Norsk Elektroteknisk Komite på YouTube Rediger på Wikidata
* (no) CENELEC Arkivert 21. desember 2012 hos Wayback Machine.
* (no) IEC

|  |  |
| --- | --- |
| Oppslagsverk/autoritetsdata | Store norske leksikon **·** Brønnøysundregistrene
 |
Sandeggbakken, der Solan Gundersens Vinterleker blir arrangert
**Solan Gundersens Vinterleker** er det uoffisielle norgesmesterskapet i skihopping og kombinert for barn i alderen 12-14 år. Det arrangeres årlig av Alvdal IL, med hopp i Sandeggbakken og langrenn i løypene ved bakken. Arrangementet er oppkalt etter forfatter Kjell Aukrusts figur Solan Gundersen. Aukrust var fra Alvdal, og beskrev også Sandeggbakken i sine bøker.

Hovedrennet for denne aldersgruppen ble først arrangert på Kongsberg under navnet Donald Duck-lekene. Det ble etter en tid flyttet til Savalen. Siden 1998 er det blitt arrangert i Alvdal. Lekene var fra starten av for 13- og 14-åringer; 12-åringene fikk delta for første gang i 2008. Langrennet under Solan Gundersens Vinterleker ble arrangert på Steimoegga til og med 2009, men er siden 2010 blitt holdt ved Sandeggbakken.

Se også
-------

* Hovedlandsrennet på ski
* Junior-NM på ski
* Norgesmesterskapet på ski

Kilder
------

* Alvdal IL: Solan Gundersens Vinterleker
* Solan Gundersens Vinterleker[*død lenke*] (Power Point-presentasjon)
* Arbeidets Rett: Solan soper inn penger (6. mars 2008, oppdatert 20. mai 2011, besøkt 11. mars 2012)
* Norges Skiforbund: Deltagerrekord i Solan Gundersens vinterleker [*død lenke*] (7. mars 2012, besøkt 11. mars 2012)
**The Most Wuthering Heights Day Ever** er en begivenhet som arrangeres på ulike steder rundt om i verden hvor deltakere gjenskaper musikkvideoen til musikeren Kate Bush' låt «Wuthering Heights» fra 1978. Datoen for arrangementene varierer fra år til år, men blir vanligvis avholdt i midten av juli.

Arrangementets inspirasjon er teaterkollektivet Shambush!' *The Ultimate Kate Bush Experience*, som fant sted i 2013 i Brighton i Storbritannia, som en del av kunstfestivalen *Brighton Fringe*. Hundrevis deltok på arrangementet, med mål om å sette en uoffisiell verdensrekord med flest dansere kledd i rødt, som Kate Bush i videoen, på ett sted.

The Most Wuthering Heights Day Ever blir vanligvis arrangert i en bypark, og har siden 2016 blitt avholdt i land som Australia, Belgia, Canada, Finland, Frankrike, Irland, Israel, Nederland, New Zealand, Norge, Sverige, Tyskland og USA. Deltakerne er fra alle aldersgrupper og kjønn.

Referanser
----------

1. 1 2  «Most Wuthering Heights Day (the)». *Kate Bush Encyclopedia* **(engelsk)**. Besøkt 2. juli 2021.
2. ↑  «Our Work – Shambush!» **(engelsk)**. Besøkt 2. juli 2021.

Eksterne lenker
---------------

* Facebook
**Roy Alexander Rosland** (født 1915, død 1992) var en norsk frontkjemper som under krigen deltok i kamper på tysk side i Ukraina og Kaukasus.

Rosland avtjente verneplikten i Garden i 1935. På 1930-tallet var Rosland medlem av det høyreorienterte Norges Nasjonal-Socialistiske Arbeiderparti (NNSAP), der han blant annet møtte eventyreren, nasjonalsosialisten og den senere frontkjemperen Per Imerslund. På vegne av NNSAP signerte han en anbefaling til tyske myndigheter for antisemitten og forfatteren Alf Maria Amble. Amble fikk arbeid ved det tyske propagandaministeriets utenlandsavdeling. Rosland tjenestegjorde også i NS Arbeidstjeneste. Han var et tidlig medlem i Hirden, og sto som medlem av Nasjonal Samling fra 1933 til 1937 da han gikk ut av partiet etter striden mellom Quisling og Hjort. Han var et aktivt medlem av Akershushirden til Hjort og deltok bl.a i Torvslaget på Gjøvik 21 mai 1936. Senere ble han medlem av den spanske fremmedlegionen og kjempet under Franco i den spanske borgerkrigen.

I vinterkrigens første fase måtte Rosland amputere flere tær etter forfrysninger i felten. Som frontkjemper på østfronten tjenestegjorde han som oberscharführer i regiment Germania i 5. SS-Panzer-Division «Wiking».

Rosland ble dømt til fire års fengsel i landssvikoppgjøret. Etter endt soning etablerte han seg som gårdbruker i Vest-Bamble. Her reiste han i slutten av 1970-årene en tre meter høy minne-varde for norske frontkjempere og frontsøstre som falt på tysk side under andre verdenskrig.

Referanser
----------

1. ↑   Varden, utgitt 16. juni 1990[Hentet fra Wikidata]
2. ↑   Telemarksavisa, side(r) 70-71, urn.nb.no, utgitt 18. juni 2005, besøkt 16. mai 2021[Hentet fra Wikidata]
3. 1 2   Aftenposten, utgitt 30. oktober 1990[Hentet fra Wikidata]
4. ↑  «Telemarksavisa 2005.06.18». Norge;Vestfold og Telemark;;Skien;;;;. s. 70-71.
5. ↑  Terje Emberland (2005). «Norrønamannen Alf Maria Amble» (PDF). *Fortid, historisk studenttidsskrift nr2, 2005* **(norsk)**. Universitetet i Oslo, Historisk institutt. Arkivert fra originalen (PDF) 5. oktober 2011. Besøkt 20.02.2011.

Litteratur
----------

* Emberland, Terje og Roughthvedt, Bernt: *Det ariske idol*. Aschehoug, 2004. ISBN 82-03-22964-6
* Ulateig, Egil; Brenden, Geir: *Nordmennene på Østfronten - deres egen historie i bilder*. Forlaget Reportasje, 2005. ISBN 9788299529976

Eksterne lenker
---------------

* Faksimile av artikkel i Folk og Land fra 1983 om Telemark Arbeiderblads dekning av Roslands bauta
* «Innsyn i frontkjempernes krig» Aftenposten 21. september 2007

Portal: Andre verdenskrig
**IFK Lidingös Skid- och Orienteringsklubb** er en Stockholm-basert orienteringsklubb som tillhører IFK Lidingö.

Klubben har blå klubbdrakter med innslag av rødt og hvitt. IFK Lidingö SOK har virksomhet for løpere på elite-, ungdoms-, barne-, og mosjonsnivå. Orienteringsklubben har hatt stor suksess både på dame- og herresiden og har hatt flere løpere i stallen som har hevdet seg nasjonalt og internasjonalt. Tilbake i 1951 ble det seier i herrenes utgave av Tiomila. På damestafetten under Tiomila gikk Lidingö til topps i 2010. I 25-manna, stafetten som tar mål av seg å kåre "verdens beste klubb", har klubben lykkes å nå toppen av seierspallen ved to anledninger. Seirene kom i 1999 og 2014. Herrene har fire seire i Smålandskavlen, mens damene har én. Flere verdensmestre har konkurrert for klubben.

Meritter
--------

Tiomila, herrer *(1) :*

* 1951

Tiomila, damer *(1) :*

* 2010

25-manna *(2) :*

* 1999, 2014

Smålandskavlen, herrer *(4)* :

* 1999, 2010, 2013, 2015

Smålandskavlen, damer *(1)* :

* 2007

Kjente løpere
-------------


|  |  |
| --- | --- |
| 
* Sveriges flagg David Andersson (2017-)
* Sveriges flagg Anna Bachman
* Finlands flagg Mårten Boström

 | 
* Sveriges flagg Helena Karlsson
* Norges flagg Øystein Kvaal Østerbø

 |

Kjente tidligere løpere
-----------------------


|  |  |
| --- | --- |
| 
* Sveriges flagg Fredrik Bakkman (-2016)
* Sveriges flagg Annika Billstam
* Østerrikes flagg Lucie Böhm

 | 
* Sveriges flagg Filip Dahlgren (-2017)
* Storbritannias flagg Graham Gristwood
* Danmarks flagg Signe Søes

 |

Eksterne lenker
---------------

* (sv) Offisielt nettsted Rediger på Wikidata
**Jan Frode Andersen** (født 1972) er en norsk tennisspiller, som regnes som Norges tredje beste spiller gjennom tidene. Han spilte profesjonelt fra 1997 til 2005 og deltok for Norge ti år på rad i Davis Cup, der han hadde 30 seire og 22 tap. Han har 1 norgesmestertittel i singel fra 2005, og har kommentert tennis på NRK i en årrekke.

Andersen slo gjennom som tennisspiller uvanlig sent, fordi han først prioriterte å fullføre en bachelorgrad i økonomi og administrasjon ved University of Arizona, som han ble ferdig med i 1996. Andersen var nesten 23 år før han kom inn på ATP-rankingen, og fikk sitt gjennombrudd som 25-åring i 1997 da han klatret til 266.-plass. I 1998 klatret han videre til 146.-plass, etter å ha spilt finale i en Challenger-turnering mot Christian Ruud. Året etter nådde han sin høyeste ranking noen sinne, en 135.-plass. Han fortsatte å holde seg blant de 200 beste i verden helt fram til 2005.

Hans eneste opptreden i Grand Slam var i French Open i 2001. I denne turneringen røk Christian Ruud ut i 1. runde, og la opp umiddelbart. Da passet det bra at Andersen gikk til 2. runde, og dermed sto klar til å overta tronen som Norges beste tennisspiller. Andersen konkurrerte i over 60 land, og spilte inn nesten 3 millioner kroner i premiepenger. I ATP-sammenheng vant han 24 av 46 kamper, og de mest meritterte spillerne han slo var Nicolas Lapentti, Mariano Zabaleta og Jarkko Nieminen, som alle var rangert blant de 70 beste i verden da Andersen slo dem.

Referanser
----------

1. ↑  «Jan-Frode Andersen». *Davis Cup Official Website*. International Tennis Federation. Besøkt 6. januar 2016.
2. ↑  «Arkivert kopi». Arkivert fra originalen 24. desember 2015. Besøkt 6. januar 2016.  SNL
3. ↑  Bye, Are (4. juli 2008). «Sjekk den fysikken!». *Aftenposten*. Besøkt 6. januar 2016.
4. ↑  «Jan Frode Andersen». *ATP World Tour*. Association of Tennis Professionals. Besøkt 6. januar 2016.

Eksterne lenker
---------------

* (en) Jan Frode Andersen – ATP-touren Rediger på Wikidata

* (en) Jan Frode Andersen – ITF Tennis Rediger på Wikidata

* (en) Jan Frode Andersen – Davis-cupen Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** ISNI **·** BNF **·** BNF (data)
 |
***WandaVision*** er en amerikansk tv-miniserie laget av Jac Schaeffer for strømmetjenesten Disney+, basert på Marvel-tegneseriene om Wanda Maximoff / Scarlet Witch og Vision. Serien er basert på Marvels Filmatiske Univers (MCU) og deler kontinuitet med filmene i serien. Hendelsene i serien foregår i etterkant av filmen *Avengers: Endgame* (2019). *WandaVision* er produsert av Marvel Studios, med Schaeffer som forfatter og med Matt Shakman på regi.

Elizabeth Olsen og Paul Bettany gjenopptok sine roller som Wanda Maximoff og Vision fra filmserien, mens Debra Jo Rupp, Fred Melamed, Kathryn Hahn, Teyonah Parris, Randall Park, Kat Dennings, og Evan Peters innehaver diverse andre hovedroller. I september 2018 utviklet Marvel Studios et antall miniserier for Disney+ med støttende karakterer fra MCU-filmer, deriblant Wanda og Vision i hovedrollene. Serien ble offisielt kunngjort i april 2019. Serien er en hyllest til fortidens sitcoms, med Wanda og Vision som lever i en virkelighet som tar dem gjennom forskjellige tiår av tv-historie. Filmingen begynte i Atlanta i Georgia i november 2019, før produksjonen stanset i mars 2020 på grunn av COVID-19-pandemien. Produksjonen ble gjenopptatt i Los Angeles i september 2020 og endte i november.

Premisset
---------

Satt tre uker etter hendelsene av *Avengers: Endgame* (2019), Wanda Maximoff og Vision lever ett idyllisk liv i byen Westview i New Jersey, og de prøver å skjule deres sanne opprinnelse. Når de begynner å gå inn i nye tiår og møte tv-troper, mistenker paret at ting ikke er som de virker.

Dokumentar
----------

I februar 2021 ble dokumentar-serien *Assembled* annonsert. Seriens første episode, *Assembled: The Making of WandaVision*, går bak kulissene under innspillingen av serien med Olsen, Bettany, Parris, Hahn, Dennings, Park og flere medvirkende for å diskutere klassiske sitcoms som inspirerte serien, hvordan mannskapet klarte å gjenskape filming som likner tidlig sitcoms, og opplevelsen av filming foran et live-studio publikum. Dokumentaren ble utgitt på Disney+ 12. mars 2021.
***Ring min agent!*** (originaltittel ***Dix pour cent***) er en fransk TV-serie som begynte i 2015. Serien har blitt sendt i fire sesonger og er tilgjengelig i Norge gjennom strømmetjenesten Netflix.

Handlingen dreier seg om et skuespillerbyrå i Paris, dets ansatte og deres klienter.

Medvirkende
-----------

* Camille Cottin – Andréa Martel
* Liliane Rovère – Arlette Azémar
* Thibault de Montalembert – Mathias Barneville
* Grégory Montel – Gabriel Sarda
* Stéfi Celma – Sofia Leprince
* Fanny Sidney – Camille Valentini
* Nicolas Maury – Hervé André-Jezak
* Laure Calamy – Noémie Leclerc

### Gjesteskuespillere

I hver episode tar en eller flere kjente skuespillere rollen som en litt vrien versjon av seg selv. Episoden kretser da til en viss grad rundt dem og forholdet til deres agent.

**Sesong 1 (2015)**  
*Episode 1*: Cécile de France  
*Episode 2*: Line Renaud og Françoise Fabian  
*Episode 3*: Nathalie Baye, Laura Smet, Gilles Lellouche og Zinedine Soualem  
*Episode 4*: Audrey Fleurot  
*Episode 5*: Julie Gayet, Joeystarr og Zinedine Soualem  
*Episode 6*: François Berléand

**Sesong 2 (2017)**  
*Episode 1*: Michel Drucker, Virginie Efira, Ramzy Bedia  
*Episode 2*: Fabrice Luchini og Christophe Lambert  
*Episode 3*: Julien Doré, Norman Thavaud og Aymeline Valade  
*Episode 4*: Isabelle Adjani og Julien Doré  
*Episode 5*: Guy Marchand  
*Episode 6*: Juliette Binoche

**Sesong 3 (2018)**  
*Episode 1*: Jean Dujardin  
*Episode 2*: Monica Bellucci  
*Episode 3*: Gérard Lanvin og Guy Marchand  
*Episode 4*: Isabelle Huppert  
*Episode 5*: Béatrice Dalle  
*Episode 6*: Jean Dujardin, Monica Bellucci, Gérard Lanvin, Audrey Fleurot, Claude Lelouch, JoeyStarr, Françoise Fabian og Line Renaud.

**Sesong 4 (2020)**  

*Episode 1:* Charlotte Gainsbourg  

*Episode 2:* Franck Dubosc  

*Episode 3:* José Garcia  

*Episode 4:* Sandrine Kiberlain  

*Episode 5:* Sigourney Weaver  

*Episode 6:* Jean Reno

Referanser
----------

1. 1 2  «Sommartipset: Franskt och skruvat i tv-serien "Ring min agent" – Kulturnytt i P1» **(svensk)**. sverigesradio.se. Besøkt 12. oktober 2020.

Eksterne lenker
---------------

* (en) *Ring min agent!* på Internet Movie Database Rediger på Wikidata

* (en) *Ring min agent!* på The Movie Database – TV Rediger på Wikidata

* (en) *Ring min agent!* på Rotten Tomatoes Rediger på Wikidata
Tre Douglas C-47 fra Svenska flygvapnet på Torslanda i 1973.
Terminalbygningen bygget 1938 på bilde fra 1950-årene
Flykontrolltårnet

**Torslanda flyplass** sv.:**Torslanda flygfält** (ICAO-kode: **ESGB**) ble anlagt i 1923 og var Göteborgs hovedflyplass fram til den ble nedlagt i 1977 for å erstattes av Landvetter lufthavn. Den lå ved Torslanda, 15 km fra det sentrale Göteborg. Fra begynnelsen het den *Göteborgs Flyghamn* og omfattet også en sjøflyhavn.

Flyplassen ble innviet av kronprins Gustav Adolf den 5. august 1923.
samme år som Göteborg feiret sitt 300--årsjubileum. Første året var det regulære ruteflyvninger til Malmö via København. I løpet av de første ti-år ble plassen brukt av ca. 20 000 passasjerer. Den opprinnelige plassen hadde en gressdekket startstripe på 500 meter. Arbeidet med utvidelser fortsatte gradvis og i 1948 hadde Torslanda et banesystem med tre asfalterte baner, lagt i et trekantmønster, den lengste 1 850 meter. 

Etter andre verdenskrig og dannelsen av SAS begynte et nytt liv for flyplassen. Det nystartede British European Airways åpnet en rute til London og de øvrige europeiske flyselskaper kom etterhvert.

På 1950-tallet var trafikken på nivå med Bromma lufthavn i Stockholm og på 1960-tallet bare økte trafikken med de nye charterreisene som kom igang på alvor. 

På 1960- kom flere utbedringer av bane og bygninger: 

* Bane 14/32 ble forlenget med 770 meter til 2 060 meter.
* Bane 04/22 ble forlenget til 1 930 meter.
* Bane 09/27 ble redusert til taxibane og parkeringsplass for fly.
* Taxibaner ble bygget.
* Den gamle ekspedisjonsbygning ble bygget ut.
* Nytt terminalbygg.
* Nytt kontrolltårn.

Flyfoto Torslanda flyplass, 1984
Den gjennomsnittlige økningen i passasjertallet var på 25% gjennom ti-året 1966-1976, og i 1972 passerte 
1 127 000 passasjerer gjennom Torslanda og flyplassen var da den nest største i Sverige etter Arlanda. Men flyplassen hadde da nådd sin grense for hva som var mulig å bygge ut.

Flyplassen ble stengt den 2. oktober 1977 og all trafikk ble flyttet over til Gøteborgs nybygde flyplass Landvetter. Begge terminalbygninger (bygget 1938 og 1969) og flykontrolltårnet eksisterer fortsatt (skrevet 2022). Banene er fjernet og det er bygget butikker og boliger og veier på dem.

Eksterne lenker
---------------

* Torslanda flygplats
* Fakta om Torslanda flygplats

|  |  |
| --- | --- |
| Oppslagsverk/autoritetsdata | VIAF **·** GeoNames
 |
**Mildrid Kvisvik** (født 10. januar 1958), bedre kjent som Mimmi Kvisvik, er en norsk sosionom og tidligere fagforeningsleder. Hun ledet Fellesorganisasjonen (FO) fra 2012 til 2023.

Kvisvik hadde fast plass i LOs sekretariat, i kraft av å lede en av de største fagforeningene i LO.

Biografi
--------

Kvisvik har utdanning som sosionom og sosialpedagog fra Høgskolen i Oslo og Danmarks Lærehøjskole. Hun har også studier i prosjektledelse, fritidspedagogikk og kriminologi. Fra 1980 til 1997 var hun ansatt i ulike stillinger på Treningsskolen, og fra 1988 daglig leder for Treningsskolen i Buskerud, som tok sikte på å hjelpe ungdom med mangelfull skolegang og liten arbeidserfaring inn i samfunnslivet. Hun var Helse- og sosialsjef i Notodden kommune i ti år fra 1996 til 2006.

Karrieren som tillitsvalgt startet i midten av 90-tallet, som kasserer for FO Buskerud. Årene etter hadde hun flere verv i fylkesavdelingen før hun på landsmøtet i 2006 ble valgt som tredje nestleder og leder for FOs sosionomseksjon. Kvisvik ble valgt valgt til vervet, da forbundet gikk over til kun å ha en nestleder i 2010. Hun tok over som forbundsleder da Rigmor Hogstad gikk av i 2012 og ble senere gjenvalgt ved kongressen i 2015 og landsmøtet i 2019. Dermed er hun en av de lengstsittende forbundslederne i LO

Referanser
----------

1. ↑  Publisert: (23. november 2019). «Mimmi Kvisvik gjenvalgt som FO-leder. Dette er forbundets nye ledelse - FO - Din fagforening». *www.fo.no* **(norsk)**. Besøkt 7. november 2022.
2. ↑  Rød, Solfrid (19. november 2023). «Nå er hun ny FO-leder: – Jeg er stolt og rørt». *fontene.no*. Besøkt 21. november 2023.
3. ↑  «Treningsskolen i Buskerud | Drammen Byleksikon». *byleksikon.drmk.no*. Besøkt 7. november 2022.
4. ↑  Rød, Solfrid (9. januar 2018). «Kvisvik fyller 60 år, er klar for å jobbe til 72». *fontene.no*. Besøkt 7. november 2022.
**Bjarne Gunnar Dahl** (født 1. januar 1930, død 18. mai 2018) var forretningsmann, diplomat og 
lokalpolitiker.

Bjarne Dahl satt flere perioder for Fremskrittspartiet (FrP) i formannskapet i Ålesund bystyre og Fylkestinget, men ble ekskludert fra partiet på grunn av sin betydelige motstand mot norsk innvandrings- og flyktningepolitikk, blant annet fordi han i 1987 medvirket til at en mann med pakistansk bakgrunn ikke fikk skjenkebevilling. Dahl ble i ettertid allikevel stemt inn i bystyret i Ålesund kommune som selvstendig partiuavhengig representant.

Bjarne Dahl deltok i motstandsarbeid under andre verdenskrig, og satt fengslet i Vollan leir frem til frigjøringen i 1945 (Fangenummer: 4 861). Han deltok siden i to kontingenter av Tysklandsbrigaden og gikk på Forsvarets Høyskole.

Han var Eksportrådets utsending til Norges Konsulat i São Paulo, Brasil 1970–73, og siden direktør i Ålesund.

Han sto på fylkeslistene ved flere stortingsvalg: For FrP i Møre og Romsdal i 1985, for Stopp Innvandringen i samme fylke i 1989, og for Fedrelandspartiet i Oslo i 1993. Dahl var formann iFolkebevegelsen mot innvandring (FMI), samt medlem av landsstyre og revisor for bevegelsen.

Som pensjonist var Dahl senere bosatt på Høvik i Bærum, og arbeidet som translatør i engelsk, portugisisk og tysk.

Referanser
----------

1. ↑   www.fanger.no[Hentet fra Wikidata]
2. ↑   www.fmi.no[Hentet fra Wikidata]
3. ↑  «Det ekstreme Sunnmøre - Nyheter fra Sunnmørsposten - Nordvestlandets største avis». *web.archive.org*. 29. august 2012. Archived from the original on 29. august 2012. Besøkt 11. november 2023. CS1-vedlikehold: Uheldig URL (link)
4. ↑  «Stortingsvalget 1985» (PDF). *Norges Offisielle Statistikk*. Statistisk Sentralbyrå. 1 (1): 129. 1985. ISBN 82-537-2301-6. ISSN 0800-921X.
5. ↑  «Stortingsvalget 1989» (PDF). *Norges Offisielle Statistikk*. Statistisk Sentralbyrå. 1 (1): 126. 1990. ISBN 82-537-2929-4. ISSN 0802-9067.
6. ↑  «Stortingsvalget 1993» (PDF). *Norges Offisielle Statistikk*. Statistisk Sentralbyrå. 1 (1): 101. 1994. ISBN 82-537-4038-7. ISSN 0802-9067.
7. ↑  «Bjarne Dahl er død!». Folkebevegelsen mot innvandring. 3. juni 2018. Besøkt 9. mai 2023.
8. ↑  «Bjarne Dahls tanker om rettsaken». Folkebevegelsen mot innvandring. 20. oktober 2010. Besøkt 9. mai 2023.

Eksterne lenker
---------------

* (no) Minneord om Bjarne Dahl (side 22) også et bilde

|  |  |
| --- | --- |
| Oppslagsverk/autoritetsdata | Fangeregisteret

 |
**Kvænflåget** (lulesamisk: Goarnnabákte) er en fjellvegg og en forlengst fraflyttet gård i Fauske kommune. Gården ligger i fjellsiden nord for Saltdalsfjorden 244 moh. Både gården og fjellveggen kan sees på lang avstand. Under Kvænfloget gikk RV50, dagens Europaveg 6, men på grunn av stor rasfare ble veggen omlagt med Kvænflågtunnelen i 1970.

### Sagnet om Kvænflåget

Gården Kvænflåget lå på rydningsplassen til høyre på bildet. I dag er det kun noen hustufter igjen av gården.
Sagnet om Kvænflåget er til forveksling likt det samiske sagnet Veiviseren, og stammer fra midten av det 17. århundre. Sagnet sier at det skulle stå et stort bryllup på Leivset, noen kilometer nordvest for Kvænflåget. Svenske kvener var på røvertokt i Salten. De kom over grensen ved Sulitjelma, ned Sjønstådalen, og i Solvik fikk de høre om det store gjestebudet. På veien hadde de truffet en husmann under Leivset-gården, en same kalt Thor, som de tvang til å være veiviser for seg. Lokket av håpet om et rikt utbytte i form av sølvtøy, startet kvenene på ski fra Solvik. Ettersom mørket falt på, tente Thor sin fakkel og rant først. Da han kom på kanten av flåget som styrter ned i havet, kastet han fakkelen foran seg, og kvenene som fulgte lyset styrtet ned i avgrunnen. Sagnet forteller at Thor kom ned til gården hvor gjestebudet skulle stå, åpnet døren og skjøt en pil i veggen som et seierstegn.

Referanser
----------

1. ↑  C.F. Hagerups: *Skjerstads kalsbog om sognets merkverdigheter*
**Ole Staveteig** (født 3. april 1968) er en norsk gitarist fra Florø i Sogn og Fjordane. Han har spesialisert seg på spilleteknikken tapping. 

Staveteig gikk på musikklinja ved Firda videregående skole på Sandane fra 1985 til 1988. I 1995 ble Staveteig observert på *Lekter'n* på Aker Brygge av Christer Falck. Han fikk deretter kontrakt med på Falcks C+C Records. I 1996 flyttet Staveteig til Australia. I 1998 ble det laget en dokumentar-film for NRK om Staveteig og teknikken hans. Blant flere var australske Tommy Emmanuel gjest i dokumentaren.

Diskografi
----------

* 2006, "Down", C+C Records, feat. Terje Rypdal på Tango Fandango
* 2004, "Best Of Tap", C+C Records
* 2003, «Plays Jimi Hendrix», med gjesteopptredener av Ole Paus, Karen Jo Fields og Vidar Busk
* 2000, «Ave Maria», (juleplate)
* 1997, «Mass», C+C Records
* 1995, «Tap», C+C Records
* 1992, «End Of August»

Se også
-------

* Liste over kjente elever ved Firda videregående skole

Eksterne lenker
---------------

* På Scenen.no

  


|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI **·** MusicBrainz
 |
***Mot alle flagg*** (originaltittel: *Against All Flags*) er et amerikansk sjørøverfilm fra 1952 regissert av George Sherman og Douglas Sirk med Errol Flynn og Maureen O'Hara i hovedrollene.

Handling
--------

Løytnant Brian Hawke, en offiser om bord på det britiske handelsskipet The Monsoon, melder seg frivillig til et farlig oppdrag for å infiltrere en pirat-base ved Diego Suarez på kysten av Madagaskar. Han skal posere som desertør fra den britiske Royal Navy, og for å gjøre forkledningen hans mer overbevisende blir han utsatt for flagellasjon. Når han ankommer Diego Suarez, er piratene umiddelbart mistenksomme - spesielt kaptein Roc Brasiliano. 

Brasiliano beordrer ham til å møte for en domstol for å avgjøre hans videre skjebne. Hvis de ikke liker ham, kommer Hawke til å bli henrettet. I mellomtiden har Hawke fått øye på Spitfire Stevens - den eneste kvinnen blant kapteinene - som arvet stillingen hennes fra faren sin. Hawke, sammen med gruppe pirater, forsøker å ta over et Moghul-fartøy stappfullt av luksus-produkter og enorm rikdom. Etter en tøff kamp, ​​blir skipet overtatt og plyndret. 

Fanget om bord var Patma, datteren til en Moghul-keiser. Hun forelsker seg i Hawke etter at han reddet henne fra det brennende skipet. Hun innrømmer at Hawke bare er den tredje mannen hun noensinne har sett. Når de kommer tilbake til Diego Suarez, blir Spitfire umiddelbart misunnelig på Patma. Når Patma skal sleges på auksjon, overbyder hun Hawke (som ønsket å beskytte henne mot de andre piratene) og tar kvinnen i hennes tjeneste. Spitfire forteller Hawke at hun planlegger å reise til Storbritannia via Brasil, for å ta kontroll over britiske skip.

Medvirkende
-----------

* Errol Flynn - Brian Hawke
* Maureen O'Hara - Prudence 'Spitfire' Stevens
* Anthony Quinn - kaptein Roc Brasiliano
* Alice Kelley - prinsesse Patma
* Mildred Natwick - Molvina MacGregor
* Robert Warwick - kaptein William Kidd
* Harry Cording - Gow
* John Alderson - Jonathan Harris
* Phil Tully - Jones
* Lester Matthews - Sir Cloudsley
* Tudor Owen - Williams
* Maurice Marsac - kaptein Moisson.
* James Craven -kaptein Hornsby
* James Fairfax - Cruikshank
* Bill Radovich - Hassan

Referanser
----------

Eksterne lenker
---------------

* (en) *Mot alle flagg* på Internet Movie Database Rediger på Wikidata

* (sv) *Mot alle flagg* i Svensk Filmdatabas Rediger på Wikidata

* (da) *Mot alle flagg* i Danmark Nationale Filminstitut Rediger på Wikidata

* (en) *Mot alle flagg* på AllMovie Rediger på Wikidata

* (fr) *Mot alle flagg* på Allociné Rediger på Wikidata

* (nl) *Mot alle flagg* på MovieMeter Rediger på Wikidata

* (en) *Mot alle flagg* på Turner Classic Movies Rediger på Wikidata

* (en) *Mot alle flagg* på American Film Institute Rediger på Wikidata

* (en) *Mot alle flagg* på Rotten Tomatoes Rediger på Wikidata

* (en) *Mot alle flagg* på Box Office Mojo Rediger på Wikidata

Portal: Film
Malmtog Kiruna-Narvik trukket av Dm3 mellom Katterat og Rombak, Ofotbanen.
**Dm** og **Dm3** er et elektrisk malmlokomotiv bygget av ASEA for Statens Järnvägar i Sverige mellom 1953 og 1971. Ved sin introduksjon var dette verdens største elektriske lokomotiv.[] Lokomotivet trekker malmtog på henholdsvis Malmbanan og Ofotbanen fra gruvene i Kiruna til havnene i både Luleå og Narvik. 

Lokomotivene ble produsert mellom 1953 og 1971 som et todelt lokomotiv med litra Dm, men for å øke den hardt pressede kapasiteten bestilte SJ 19 mellomdeler for å montere inn mellom de eksisterende Dm–lokomotivene. Mellomdelene ble konstruert som en vanlig seksjon av Dm, men uten førerhytte og løpeaksel. Mellomdelen fikk litraet Dm3 og i tiden hos SJ hadde hele lokomotivkombinasjonen litra Dm+Dm3+Dm, men når disse ble overført til MTAB fikk hele kombinasjonen litra Dm3. Det todelte lokomotivet bestående av to Dm fikk samtidig litra Dm2. Ettersom Ofotbanen tilhører Norge fikk Dm–lokomotivene en norsk utgave hos NSB i El 12

På slutten av 1990-tallet ble det funnet en erstatter til Dm3 i IORE, som har tatt over mye av trafikken, men kapasitetsproblemer har gjort at Dm3 fortsetter å trekke malmtog. Disse lokomotivene har samtidig blitt modernisert ytterligere gjennom forbedrede førerhytter, utskiftning av både det mekaniske og det elektriske systemet samt at de har fått navn etter gruver i Kiruna. I 2004 gav MTAB bort Dm3 nummer 976-977-978 i brun fargesammensetting til interesseorganisajonen Malmbanans Vänner, som også har et tilsvarende El 12 i sitt eie. Maskinen gjorde sine siste turer på Malmbanan i 2013.

Referanser
----------

1. ↑  LKAB.com – Four new regular traffic locomotives and 222 new ore cars (Publisert 22. august 2007, lest 18. oktober 2007)

Litteratur
----------

* Diehl, Ulf & Nilsson, Lennart (2006). *Svenska Lok och motorvagnar 2006*. Svenska järnvägsklubben. ISBN 91-85195-00-6. CS1-vedlikehold: Flere navn: forfatterliste (link)
* Nordin, Tore. et.al (1998). *Svenska Ellok: En Bok Om Det Svenska Ellokets Historia*. Svenska järnvägsklubben. ISBN 91-85098-84-1.

Eksterne lenker
---------------

* Dm Arkivert 18. februar 2018 hos Wayback Machine. / Dm3 – NJK Materielldatabasen
* Dm/Dm3 – Jernbane.net
* (sv) Järnväg.net > Lokguide > Dm/Dm3
Segura i Murcia
*Vega Baja del Segura* i Orihuela, Alicante
**Segura** (latin: *Thader*, arabisk: *War-Alabiat*) er ei elv og et vassdrag sørøst i Spania.

Kilden er ved Santiago Pontones i provinsen Jaén, og renner gjennom Calasparra, Cieza, Murcia, Beniaján, Orihuela, Rojales, før den munner ut i Middelhavet nær Guardamar del Segura i provinsen Alicante. Noen sideelver er Mundo (som starter nær Riópar), Alhárabe (som starter i Moratalla), Mula og Guadalentín.

Segura er vanligvis delvis inntørket, men av og til kan kraftig regn føre til flom, noe som vanligvis skjer hvert 6. til 9. år, alltid om høsten. 

**Middelvannføring**| Sted | Vannføring |
| --- | --- |
| Cenajo | 17,1 m³/s |
| Cieza | 26,3 m³/s |
| Orihuela | 5 m³/s |
| Guardamar del Segura | 1 m³/s |

På 1900-tallet har det vært store flommer i 1946, 1948, 1973, 1982, 1987 og 1989. Siden 1990 har de nedre delene av elva blitt kanalisert og kurver har blitt fjernet. Dette har ført til bedre flomvern. Kanalen ble satt på prøve i september 1997 og oktober 2000 da kraftig regn førte til stor avrenning. 

**Flommer i Murcia og Orihuela**| Dato | Murcia | Orihuela |
| --- | --- | --- |
| Oktober, 1651 | 1700 m³/s |
| Oktober, 1834 | 1000 m³/s |
| Oktober, 1879 | 1890 m³/s |
| April, 1946 | 1187 m³/s | 1138 m³/s |
| Oktober, 1948 | 934 m³/s | 1172 m³/s |
| November, 1987 |  | 1000 m³/s |

Elvesletta heter *Vega del Segura* og er et særdeles frodig jordbruksområde der det blir dyrket mye frukt, grønnsaker og blomster. Området er tredelt, *Alta*, *Media* og *Baja* (øvre, midtre og nedre).

Segura er en av de mest forurensene elvene i Europa. De siste årene har en derfor drevet omfattende vannoppberedning og installert renseanlegg som har forbedret forholdene i elva.

Demninger i vassdraget (utvalg)
-------------------------------

* Alfonso XIII-demningen, Quipar, Murcia
* Camarillas-demningen, Mundo, Albacete
* Cenajodemningen, Segura, Albacete
* Ciervademningen, Mula, Murcia
* Fuensanta-demningen, Segura, Albacete
* La Pedrera-demningen, Rambla de Alcoriza, Alicante
* Santomera-demningen, Rambla Salada, Murcia
* Talavedemningen, Mundo, Albacete

Eksterne lenker
---------------

* (en) Segura River – kategori av bilder, video eller lyd på Commons Rediger på Wikidata
* Segura på embalses.net (es)

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** VIAF **·** GND **·** GeoNames
 |
**Jens Lassen Ugland** (født 1. mars 1833 på Hisøy, død 12. mai 1908) var skipsreder bosatt i Arendal der han var eier av en kjøpmannsgård ved Torvet, et hus som i dag kalles Uglands hus. Ugland drev også *Barbu mølle*, kornforretning og bakeri. Ugland eide også flere eiendommer i Arendals-området, blant annet Barbo og Langsæv gård. Langsæv gård kjøpte han i 1880. 
I dag er Lansgæ gård en del av Aust-Agder kulturhistoriske senter.

Arkivet
-------

Arkivet etter Jens Lassen Ugland befinner seg på Kuben i Arendal. Arkivet inneholder personlig dokumentasjon, samt dokumentasjon knyttet til Uglands virksomhet som skipsreder, mølleeier og eiendomsforvalter.

Referanser
----------

1. 1 2   Kysten, urn.nb.no, utgitt 18. mai 1908[Hentet fra Wikidata]
2. ↑   Agderposten, urn.nb.no, type referanse dødsannonse, utgitt 13. mai 1908[Hentet fra Wikidata]
3. ↑  Frøstrup, Johan Christian (1996). *Det var en gang: Arendal i tekst og bilder*. [Arendal]: I samarbeid med P.M. Danielsen A/S. s. 41. ISBN 8291495025.
4. ↑  Foss, Frithjof: Arendals Byes Historie (1890)

Eksterne lenker
---------------

* (no) Arkiv etter Jens Lassen Ugland på Arkivportalen
* Uglands begravelse, 1908 på Digitalt museum
**Ars antiqua** (lat. *gammel kunst*), også kalt **ars veterum** eller **ars vetus**, betegner europeisk musikk i senmiddelalderen mellom ca. 1170 og 1310 og dekker den polyfone Notre-Dame-skolen og de etterfølgende år med motettens tidlige utvikling. Begrepet brukes vanligvis bare om kirkemusikk og utelukker da trobadorenes og trouvèrenes enstemmige sang. *Ars antiqua* brukes som motstykke til ars nova (ny kunst) i perioden mellom ca. 1310 og 1375. 

Nesten alle *ars antiqua*-komponistene er anonyme. Fra Notre Dame skolen kjenner man Léonin (ca. 1135 – 1201) og Pérotin (ca. 1180 – 1220), og i den påfølgende perioden motettekomponisten Petrus de Cruce. 

Musikkteoretisk er ars antiqua-perioden viktig fordi det var nå man blant annet utviklet rytmebegrepet, og begynte å notere rytme ved å gi notene former som tilsvarte notens rytmiske verdi. 

Eksempler på ars antiqua-komponister

|  |  |
| --- | --- |
| 
* Léonin (ca. 1150 – død ca. 1201)
* Pérotin (født mellom 1150 og 1165, død mellom 1200 og 1225)
* Johannes de Garlandia, rundt 1195-1272
* Franco von Köln (*ars mensurabilis*, rundt 1280)

 | 
* Hieronymus de Moravia, 2. halvdel av 1200-tallet
* Adam de la Halle, rundt 1237-1287
* Petrus de Cruce, 2. halvdel av 1200-tallet
* Jacques de Liège, rundt 1260-1330

 |


|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Universalis **·** GND
 |